**Τέσσερα Θέματα:**

1. **ΕΠΙΡΡΗΜΑΤΑ**

Τα επιρρήματα είναι άκλιτες λέξεις που προσδιορίζουν κυρίως ρήματα, αλλά και άλλα μέρη του λόγου(επίθετα, ουσιαστικά, αριθμητικά, άλλα επιρρήματα και ολόκληρες φράσεις) και δηλώνουν διάφορες σχέσεις, όπως *χρόνο, τόπο, τρόπο* κ.ά., π.χ.

*Πήγε****πολύ μακριά****.*

*Ήρθε****αρκετά******νωρίς*** (το *μακριά*  προσδιορίζει το ρήμα *πήγε*, ενώ το *αρκετά*  προσδιορίζει το *νωρίς*).

***Φυσικά****, με βοήθησε πολύ η γνώμη της Έφης.*

Ανάλογα με τη σημασία που έχουν διακρίνονται σε πέντε κατηγορίες: α) *τοπικά,* β) *χρονικά,* γ) *τροπικά,* δ)*ποσοτικά και* ε)*βεβαιωτικά, διστακτικά, αρνητικά.*

Τα **τοπικά** επιρρήματα δηλώνουν τόπο. Απαντούν στην ερώτηση **πού**; Τοπικά επιρρήματα είναι τα: *αλλού, αυτού, βόρεια, δίπλα, εδώ, εκεί, εμπρός, εντός, έξω, κάτω, νότια, μέσα, παντού, πάνω, πίσω, πουθενά* κ.ά.

Τα **χρονικά** επιρρήματα δηλώνουν χρόνο. Απαντούν στην ερώτηση **πότε**; Χρονικά επιρρήματα είναι τα: *αμέσως, αργά, αύριο, γρήγορα, διαρκώς, έπειτα, μόλις, πέρυσι, ποτέ, σήμερα, τότε, τώρα, χθες, φέτος* κ.ά.

Τα **τροπικά** επιρρήματα δηλώνουν τρόπο. Απαντούν στην ερώτηση **πώς**; Τροπικά επιρρήματα είναι τα: *αλλιώς, διαρκώς, ειλικρινά / ειλικρινώς, ενστικτωδώς, έτσι, ευθέως, ευχάριστα / ευχαρίστως, καθέτως, καλά / καλώς, κακώς, λιανικώς, μαζί, μάταια, μόνο, πάντως, πλάγια / πλαγίως, σιγά* κ.ά.

Τα **ποσοτικά** επιρρήματα δηλώνουν ποσότητα. Απαντούν στην ερώτηση **πόσο**; Ποσοτικά επιρρήματα είναι τα: *αρκετά, λίγο, ολότελα, περίπου, πολύ, τόσο* κ.ά.

Τα **βεβαιωτικά, διστακτικά** και **αρνητικά** επιρρήματα δηλώνουν αντίστοιχα επιβεβαίωση, δισταγμό και άρνηση. Στην κατηγορία αυτή των επιρρημάτων συγκαταλέγονται τα βεβαιωτικά *ναι, βέβαια, μάλιστα,* τα διστακτικά *ίσως, πιθανόν, άραγε* και τα αρνητικά *δε(ν), μη(ν), όχι*.

1. **Εμπρόθετοι**[**προσδιορισμ**](http://15dim-n-ionias.att.sch.gr/syntaktiko/theoria/f4/13.html)**οί**  
     
   ονομάζονται οι προσδιορισμοίπου  
   αποτελούνται από δύο ή περισσότερες λέξεις,  
   **εκ των οποίων η πρώτη είναι**[**πρόθεση**](http://15dim-n-ionias.att.sch.gr/syntaktiko/theoria/f4/17-1.html),  
   και συμπληρώνουν το νόημα  
   ενός  [όρου](http://15dim-n-ionias.att.sch.gr/syntaktiko/theoria/f4/10.html)  της πρότασης.

**Εμπρόθετοι προσδιορισμοί**

|  |  |
| --- | --- |
| ***ανά***(+αιτ.), π.χ. | ***\* Εμείς έχουμε ένα θρανίο* *ανά μαθητή*.** |
| ***αντί***(+/γεν./ονομ.//για), π.χ. | ***\* Αντί του προέδρου   (*ή:*αντί ο πρόεδρος) μίλησε ο γραμματέας.*** |
| ***από***(+αιτ./γεν./ονομ.), π.χ. | ***\* Έφυγε από τη δουλειά του.******\* Από του χρόνου   συνταξιοδοτούμαι. \* Από δήμαρχος (έγινε) κλητήρας.*** |
| ***για***(+αιτ /ονομ.), π.χ. | ***\* Πήγε για δουλειά .* *\* Ετούτος δε μοιάζει   για δάσκαλος*.** |
| ***διά***([λόγ.]+αιτ./γεν.), π.χ. | ***\* Πέρασε διά πυρός και βγήκε αλώβητος. \* Διά ταύτα αποφάσισα να αποχωρήσω.*** |
| ***δίχως***(+αιτ.), π.χ. | ***\* Έμεινε δίχως ελπίδα .*** |
| **εκ/εξ**(+γεν.), π.χ. | ***\* Πλούτησε εκ του μηδενός*. *\* Προέρχεται εξ Αμερικής .*** |
| ***εκτός***(+γεν.), π.χ. | ***\* Απουσιάζει εκτός γραφείου . \* Εκτός της Μαρίας , είμαστε όλοι συνομήλικοι.*** |
| ***εν***([αρχ].+δοτ.), π.χ. | ***\* Εν ολίγοις συμπεραίνω ότι δεν καταλαβαινόμαστε.*** |
| ***εναντίον***(+γεν.), π.χ. | ***Έμεινε μόνος εναντίον πολλών .*** |
| ***εξαιτίας***καταχρ.(+γεν.), π.χ. | ***\* Εξαιτίας της κακοκαιρίας δεν πραγματοποιήθηκαν δρομολόγια.*** |
| ***επί***(+γεν./αιτ.), π.χ. | ***\* Ας μιλήσουμε επί του θέματος . \* Προσπαθούσε επί χρόνια …*** |
| ***ίσαμε***(+αιτ.), π.χ. | ***\* Περπάτησε ίσαμε το κάστρο .*** |
| ***κατά***(+αιτ./γεν.), π.χ. | ***\* Κατά τη γνώμη μου , φταις. \* Έκανε μήνυση κατά του εργοδότη του.*** |
| ***λόγω***καταχρ.(+γεν.), π.χ. |  |
| ***με***(+αιτ.), π.χ. |  |
| ***μείον***(+αιτ.), π.χ. |  |
| ***μέσω***καταχρ . (+γεν.), π.χ. |  |
| ***μετά***(+αιτ./γεν.), π.χ. |  |
| ***μεταξύ***(+γεν.), π.χ. |  |
| ***παρά***(+αιτ.), π.χ. |  |
| ***περί***(+αιτ./γεν.), π.χ. |  |
| ***πλην***(+γεν.), π.χ. |  |
| ***προ***(+γεν.), π.χ. |  |
| ***προς***(+αιτ./γεν.), π.χ. |  |
| ***σαν***(+ονομ./γεν./ αιτ.), π.χ. |  |
| ***σε***(+αιτ.), π.χ. |  |
| ***συν***(+αιτ./[δοτ.]), π.χ. |  |
| ***υπέρ***(+γεν./ αιτ.), π.χ. |  |
| ***υπό***(+γεν./ αιτ.), π.χ. |  |
| ***χάρη***καταχρ .(+γεν./[εμπροθ.]), π.χ. |  |
| ***χωρίς***(+αιτ.), π.χ. |  |
| ***ως***(+ονομ./γεν./αιτ./ προς+αιτ.), π.χ. |  |

1. ΟΙ ΕΠΙΡΡΗΜΑΤΙΚΟΙ ΠΡΟΣΔΙΟΡΙΣΜΟΙ

Είναι τα λεκτικά σύνολα που συμπληρώνουν την έννοια του ρήματος, δηλ. της δίνουν συγκεκριμένα χαρακτηριστικά που την ξεχωρίζουν από άλλες πιθανές σημασίες της . Μπορεί να είναι μονολεκτικοί ή περιφραστικοί

Η ΜΟΡΦΗ ΤΟΥΣ

Ως επιρρηματικοί προσδιορισμοί χρησιμοποιούνται :

Τα επιρρήματα : θα σε δω απόψε

Απλή αιτιατική ή σπανιότερα γενική ενός ουσιαστικού : το βράδυ θα βγούμε – θα έρθω του χρόνου - ώρες αγνάντευε το πέλαγος.

Τα προθετικά σύνολα : κατέρρευσε από απογοήτευση, με το να θυμώνεις δεν πετυχαίνεις τίποτε.

Οι επιρρηματικές μετοχές : συγύριζε τραγουδώντας

Τα επίθετα (ως επιρρηματικά κατηγορούμενα ): γύρισε κεφάτος

Οι δευτερεύουσες επιρρηματικές προτάσεις : είχα διαβάσει τόσο καλά, ώστε δε με προβλημάτισε καμιά ερώτηση.

ΟΙ ΣΗΜΑΣΙΕΣ ΤΟΥΣ

Δηλώνουν κυρίως :

1. Τόπο : Στο Ηράκλειο ο καιρός είναι υγρός

2. Χρόνο : έφυγε χθες

3. Τρόπο : με το να μιλάς ( ή : μιλώντας ) διαρκώς επιβαρύνεις τη θέση σου

4. Αιτία : δάκρυσε από συγκίνηση

5. Σκοπό : πήγε στο Παρίσι για σπουδές

6. Ποσό : κουράστηκα πολύ ― όσο προσπαθείς, τόσο βελτιώνεσαι

7. Αποτέλεσμα : ήταν τόσο στενοχωρημένη, που δεν έβλεπε μπροστά της

8. Αναφορά : μιλήσαμε για σένα

9. Όρο – προϋπόθεση : αν δεν έχεις δουλειά, πέρασε να τα πούμε

10. Εναντίωση – παραχώρηση : αν και καθυστέρησε, πρόλαβε την παράσταση – και άρρωστος να είμαι, το ταξίδι δεν το χάνω

11. Βεβαίωση : βεβαιότατα, σωστά , ασφαλώς, σίγουρα θα πάμε

12. Άρνηση : μην το ξαναπείς, όχι , κάθε άλλο

13. Δισταγμό – πιθανότητα : πιθανόν, ίσως, ενδεχομένως να συμβεί αυτό Επίσης μπορεί να δηλώνουν παρομοίωση, συνοδεία, αφαίρεση, ποσό κατά προσέγγιση κλπ.

1. **Η συνοχή του κειμένου είναι** η σύνδεση των προτάσεων, των περιόδων, των παραγράφων, των τμημάτων του κειμένου. Επιτυγχάνεται με τις

**ΔΙΑΡΘΡΩΤΙΚΕΣ ΛΕΞΕΙΣ - ΦΡΑΣΕΙΣ οι οποίες δηλώνουν:**

1. **Αιτιολόγηση:** εξαιτίας, επειδή, γιατί, διότι, μια και, μια που, ένας ακόμη λόγος, καθώς, αυτό οφείλεται/ εξηγείται/ερμηνεύεται/αιτιολογείται, εφόσον, η αιτία/ο λόγος/η εξήγηση είναι, γι΄ αυτό το λόγο, έτσι, με αιτιολογικές μετοχές ή εμπρόθετους προσδιορισμούς της αιτίας κτλ.
2. **Αποτέλεσμα:** γι΄ αυτό το λόγο, ως επακόλουθο, κατά συνέπεια, αποτέλεσμα/απόρροια/απότοκο όλων αυτών, και γι΄ αυτό, ώστε, έτσι που, λοιπόν, κτλ.
3. **Σκοπός:** για τα σκοπό αυτό, με σκοπό να, για να κτλ.
4. **Αντίθεση – εναντίωση:** αλλά, μα, και όμως, παρά, μόνο, ωστόσο, εντούτοις, μάλιστα, έπειτα, άλλωστε, μολαταύτα, εξάλλου, αντίθετα, σε αντίθεση, απεναντίας, διαφορετικά, ειδάλλως, ειδεμή, αλλιώς, αλλιώτικα, από την άλλη πλευρά, πάλι, ενώ, αν και, μολονότι, αντίστροφα, ενάντια, στον αντίποδα, ακόμη κι αν, παρ΄ όλα αυτά, παρόλο που, δε συμβαίνει όμως το ίδιο, όχι μόνο…αλλά και, όχι μόνο… αλλά και να, και που, και ας, όχι μόνο δεν…αλλά ούτε, όχι μόνο…παρά, όχι μόνο να μην…αλλά ούτε και να, όχι μόνο να μη…αλλά ούτε να κτλ.
5. **Χρονική σχέση:** αρχικά, προηγουμένως, στη συνέχεια, πρώτα, ύστερα, πριν, εντωμεταξύ, έπειτα, τέλος, όταν, καθώς, όποτε, μόλις, αργότερα, ενώ, ώσπου να, ταυτόχρονα, παράλληλα, στο μεταξύ κτλ.
6. **Ένας όρος, προϋπόθεση:** αν, εκτός αν, σε περίπτωση που, με την προϋπόθεση, σε περίπτωση που κτλ.
7. **Επεξήγηση:** δηλαδή, αυτό σημαίνει, ειδικότερα, με άλλα λόγια, ήτοι, συγκεκριμένα, με όσα είπα προηγουμένως εννοούσα, για να γίνω πιο σαφής, για να με καταλάβετε θα σας το παρουσιάσω με άλλο τρόπο, για την ακρίβεια, κτλ.
8. **Έμφαση:** το σημαντικότερο απ΄ όλα, το κυριότερο, είναι αξιοσημείωτο ότι, αξίζει να σημειωθεί πως, εκείνο που προέχει, θα έπρεπε να τονιστεί ότι, αξιοπρόσεκτο είναι πως, ιδιαίτερα σημαντικό είναι ότι, πρέπει ακόμη να σημειωθεί, θα ήθελα να τονίσω το εξής/να επιστήσω την προσοχή σας, πολύ περισσότερο, κτλ.
9. **Παράδειγμα – διευκρίνιση:** λόγου χάρη, για παράδειγμα κτλ.
10. **Επεξήγηση:** δηλαδή, ειδικά, συγκεκριμένα κτλ.
11. **Επιβεβαίωση:** πράγματι, πραγματικά, βέβαια, μάλιστα, και μάλιστα, κυρίως, ακριβώς, οπωσδήποτε κτλ.
12. **Απαρίθμηση επιχειρημάτων, εισαγωγή μιας καινούργιας ιδέας:** καταρχήν, τελικά, το επόμενο επιχείρημα/θέμα που θα μας απασχολήσει κτλ.
13. **Συμπέρασμα, ανακεφαλαίωση:** για να συνοψίσουμε, συγκεφαλαιώνοντας/επιλογικά/ συμπερασματικά θα λέγαμε ότι, λοιπόν, τελικά, συνάγεται το συμπέρασμα, ανακεφαλαιώνοντας, άρα, ώστε, επομένως, συνοψίζοντας, με λίγα λόγια, σύμφωνα με τα παραπάνω, με αποτέλεσμα να, κτλ.
14. **Γενίκευση:** γενικά, τις περισσότερες φορές, ευρύτερα κτλ.

**Επίσης:**

* + - και, ούτε, ούτε – ούτε
    - ή, είτε – είτε
    - που, όπως, τόσο – όσο, σε σχέση με
    - έτσι, με αυτόν τον τρόπο, όμοια, παρόμοια
    - ακόμα, εκτός απ΄ αυτό, επιπλέον, επίσης, εξάλλου, πέρα απ΄ αυτό, παράλληλα με αυτό, σ΄ αυτήν την περίπτωση, εκτός από τα παραπάνω

ΠΗΓΗ: επιλογή από διαδικτυακό εκπαιδευτικό υλικό.